CELEX: 32015D0711(01)
Language: el
Date: 2015-07-10 00:00:00
Title: Απόφαση της Επιτροπής, της 10ης Ιουλίου 2015, σχετικά με τον διορισμό ορισμένων μελών του Επιστημονικού Συμβουλίου του Ευρωπαϊκού Συμβουλίου Έρευνας

11.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 227/2
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Ιουλίου 2015
   σχετικά με τον διορισμό ορισμένων μελών του Επιστημονικού Συμβουλίου του Ευρωπαϊκού Συμβουλίου Έρευνας
   (2015/C 227/02)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2013/743/ΕΕ του Συμβουλίου, της 3ης Δεκεμβρίου 2013, για τον καθορισμό του ειδικού προγράμματος υλοποίησης του προγράμματος Ορίζων 2020 — το πρόγραμμα-πλαίσιο για την έρευνα και την καινοτομία (2014-2020) και για την κατάργηση των αποφάσεων 2006/971/ΕΚ, 2006/972/ΕΚ, 2006/973/ΕΚ, 2006/974/ΕΚ και 2006/975/ΕΚ (1), και ιδίως το άρθρο 7 παράγραφος 1,
   Εκτιμώντας τα ακόλουθα:
   
               (1)
            
            
               Με την απόφαση C(2013)8915 (2) (όπως μετέπειτα τροποποιήθηκε από την απόφαση C(2015)58 (3)), η Επιτροπή συνέστησε το Ευρωπαϊκό Συμβούλιο Έρευνας («ΕΣΕ») για την περίοδο από 1ης Ιανουαρίου 2014 έως 31ης Δεκεμβρίου 2020, ως μέσο υλοποίησης των δράσεων του μέρους I «Επιστήμη αριστείας», οι οποίες αφορούν τον ειδικό στόχο «Ευρωπαϊκό Συμβούλιο Έρευνας (ΕΣΕ)» που αναφέρεται στο άρθρο 3 παράγραφος 1 στοιχείο α) της απόφασης 2013/743/ΕΕ.
            
         
               (2)
            
            
               Το ΕΣΕ απαρτίζεται από το ανεξάρτητο Επιστημονικό Συμβούλιο που προβλέπεται στο άρθρο 7 της απόφασης 2013/743/ΕΕ και από την ειδική εκτελεστική δομή που προβλέπεται στο άρθρο 8 της εν λόγω απόφασης.
            
         
               (3)
            
            
               Σύμφωνα με το άρθρο 2 παράγραφος 1 της απόφασης C(2013) 8915, το Επιστημονικό Συμβούλιο απαρτίζεται από τον πρόεδρο του ΕΣΕ και 21 ακόμα μέλη.
            
         
               (4)
            
            
               Σύμφωνα με το άρθρο 7 παράγραφος 1 τρίτο εδάφιο της απόφασης 2013/743/ΕΕ, η θητεία των μελών του επιστημονικού συμβουλίου είναι τετραετής, με δυνατότητα μιας και μόνης ανανέωσης. Ο διορισμός τους πρέπει να πραγματοποιείται έτσι ώστε να εξασφαλίζει τη συνέχεια του έργου του Επιστημονικού Συμβουλίου.
            
         
               (5)
            
            
               Η διάρκεια της θητείας ορισμένων μελών του Επιστημονικού Συμβουλίου έληξε στις 31 Δεκεμβρίου 2014 και υπάρχει ανάγκη ανανέωσης των μελών του Επιστημονικού Συμβουλίου.
            
         
               (6)
            
            
               Σύμφωνα με το άρθρο 7 παράγραφος 1 δεύτερο εδάφιο της απόφασης 2013/743/ΕΕ, τα μέλη του Επιστημονικού Συμβουλίου διορίζονται από την Επιτροπή, με ανεξάρτητη και διαφανή διαδικασία επιλογής που συμφωνείται από κοινού με το Επιστημονικό Συμβούλιο, και η οποία περιλαμβάνει διαβουλεύσεις με την επιστημονική κοινότητα και υποβολή έκθεσης προς το Ευρωπαϊκό Κοινοβούλιο και το Συμβούλιο. Προς τον σκοπό αυτό, συνεστήθη μόνιμη επιτροπή για την επιλογή των μελλοντικών μελών του Επιστημονικού Συμβουλίου. Η επιτροπή επιλογής διατύπωσε συστάσεις προς την Επιτροπή για την αντικατάσταση και την ανανέωση της θητείας μελών του Επιστημονικού Συμβουλίου, οι οποίες έγιναν δεκτές,
            
         ΑΠΟΦΑΣΙΖΕΙ:
   Άρθρο 1
   Η κ. Isabelle Vernos διορίζεται μέλος του Επιστημονικού Συμβουλίου του ΕΣΕ για δεύτερη θητεία που λήγει στις 30 Ιουνίου 2019.
   Η κ. Margaret Buckingham διορίζεται μέλος του Επιστημονικού Συμβουλίου του ΕΣΕ για πρώτη θητεία που λήγει στις 30 Ιουνίου 2019.
   Ο κ. Michael Kramer διορίζεται μέλος του Επιστημονικού Συμβουλίου του ΕΣΕ για πρώτη θητεία που λήγει στις 30 Ιουνίου 2019.
   Ο κ. Micali Silvio διορίζεται μέλος του Επιστημονικού Συμβουλίου του ΕΣΕ για πρώτη θητεία που λήγει στις 30 Ιουνίου 2019.
   Άρθρο 2
   Η παρούσα απόφαση αρχίζει να ισχύει την 1η Ιουλίου 2015.
   
      Βρυξέλλες, 10 Ιουλίου 2015.
      
         
            Για την Επιτροπή
         
         Carlos MOEDAS
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 965.
   
      (2)  Απόφαση C(2013)8915 της Επιτροπής, της 12ης Δεκεμβρίου 2013, για την ίδρυση του Ευρωπαϊκού Συμβουλίου Έρευνας (ΕΕ C 373 της 20.12.2013, σ. 23.).
   
      (3)  Απόφαση C(2015)58 της Επιτροπής, της 17ης Φεβρουαρίου 2015, που τροποποιεί την απόφαση C(2013) 8915 για την ίδρυση του Ευρωπαϊκού Συμβουλίου Έρευνας (ΕΕ C 58 της 18.2.2015, σ. 3.).